Heerlike sjokoladebruintjies met donkersjokolade en pekanneute | News24
Heerlike sjokoladebruintjies met donkersjokolade en pekanneute
Foato: HUMAN andamp; ROUSSEAU
BAK VIR PRET andamp; PROFYT deur CHRISTINE CAPENDALE
Uitgewers: Human andamp; Rousseau; Aanbevole verkoopprys: R250
Alles wat jy wil weet oor tuisgebak – van getoetste treffer-resepte tot oonde en bestanddele. Met haar jarelange ondervinding van bak vir profyt, en soms ook sommer vir die pret, weet Christene Capendale presies wat kliënte wil hê en wat tuistebaksters moet weet. In dié boek deel sy al haar kennis. Sy deel een van haar heerlike resepte met ons lesers:
Sjokoladebruintjies met donkersjokolade en pekanneute
Die goue reël as dit kom by bruintjies bak, is: moet dit nie te lank bak nie. Bruintjies moet baie sag en klam wees aan die binnekant. Toets totdat jy die regte baktyd vir jou spesifieke oond uitgevind het en skryf die baktyd dan sommer hier by dié resep neer sodat jy in die vervolg sal weet.
250 ml (250 g) gesmelte botter
250 ml (200 g) sagte bruinsuiker
150 g donkersjokolade, gesmelt
250 ml (130 g) koekmeel
60 ml (25 g) kakaopoeier
100 g gekapte pekanneute
Ekstra gesmelte sjokolade en gekapte pekanneute vir versiering
Voorverhit die oond tot 180 °C. Smeer en voer ’n vierkantige 25 cm-koekpan.
Meng die gesmelte botter, bruinsuiker, eiers, gesmelte sjokolade en vanielje saam in ’n bak.
Gebruik ’n skoon bak en meng die meel, kakao, sout en die neute saam daarin.
Voeg die droë bestanddele by die sjokolade-mengsel en meng deeglik deur.
Giet die beslag in die bereide koekpan en bak vir 15 minute. Stel die oondtemperatuur laer tot 140 °C en bak vir nog 10 minute.
Laat dit in die pan afkoel. Wanneer dit heeltemal afgekoel het, kan jy dit in blokkies sny.
Haal dan die bruintjies uit die pan en pak dit op ’n draadrak. Bedruip met die ekstra gesmelte sjokolade en rond af met ’n strooisel gekapte neute.
Gebruik ’n mengsel van wit- en donkersjokolade om oor die bruintjies te sprinkel.
Sit ’n Cadbury Whispers-sjokoladeballetjie op elk van die bruintjies in plaas van die ekstra gekapte neute